आगरालीक्स.. आगरा की भाजपा कार्यकर्ता बबिता चौहान को भाजपा महिला मोर्चा की ब्रज क्षेत्र अध्यक्ष बनाया गया है। इस पद के लिए आगरा से कई दावेदार थे, ब्रज क्षेत्र आगरा, अलीगढ मंडल सहित कई और जिले आते हैं।
भाजपा महिला मोर्चा की प्रदेश अध्यक्ष दर्शना सिंह ने प्रदेश पदाधिकारियों की घोषणा की है। इसमें आगरा की भाजपा नेत्री बबिता चौहान को भाजपा महिला मोर्चा ब्रज क्षेत्र की अध्यक्ष बनाया गया है। भाजपा में महिला नेत्री के रूप में बबिता चौहान 2017 के विधानसभा चुनाव से पहले सक्रिय हुई थी, उन्होंने एत्मादपुर विधानसभा सीट से भाजपा की टिकट से चुनाव लडने की दावेदारी की थी लेकिन उन्हें टिकट नहीं मिल सकी। ब्रज क्षेत्र की अध्यक्ष बनाए जाने बडी उपलब्धि है। भाजपा नेत्री बबिता चौहान सांई भक्त जितेंद्र चौहान की पत्नी हैं और समाजसेवा के कार्य करने से उनकी शहर में पहचान है।
5 जुलाई को आगरा में भाजपा के राष्ट्रीय अध्यक्ष अमित शाह
आगरा में भाजपा के राष्ट्रीय अध्यक्ष अमित शाह बजट क्लास होटल उत्कर्ष विलास में ठहरेंगे, वे पांच जुलाई को लोकसभा चुनाव को लेकर पार्टी के नेताओं के साथ बैठक करेंगे। इसके साथ ही सूरसदन में प्रबुदृध्जन सम्मेलन में शामिल होंगे। इसके लिए भाजपा के पदाधिकारी तैयारी में जुट गए हैं।
भाजपा ने लोकसभा चुनाव की तैयारी शुरू कर दी है, चुनावी रणनीति और पार्टी के पदाधिकारियों में जोश भरने के लिए भाजपा के राष्ट्रीय अध्यक्ष अमित शाह जुलाई में उत्तर प्रदेश का दौरा करेंगे। इसी के तहत राष्ट्रीय अध्यक्ष अमित शाह पांच जुलाई को आगरा आएंगे, वे ठहरने के लिए बजट क्लास होटल उत्कर्ष विलास में इंतजाम किया गया है। वे यहां ब्रज, पश्चिम और कानपुर के पदाधिकारियों के साथ बैठक करेंगे और चुनावी रणनीति को लेकर चर्चा करेंगे।
टिकट को लेकर भी होगी चर्चा
भाजपा राष्ट्रीय अध्यक्ष अमित शाह पार्टी के नेताओं से जमीनी हकीकत जाननेंगे, पार्टी से चुने गए सांसदों को लेकर जनता की प्रतिक्रिया और आगामी चुनाव में पुराने चेहरे या नए चेहरे उतारने पर भी चर्चा होगी। इसके साथ ही हर क्षेत्र के लिए अलग अलग चुनावी मुदृदे तैयार किए जाएंगे, जिससे चुनाव प्रचार के दौरान जनता के बीच में पहुंचा जा सके।
ये है प्रस्तावित कार्यक्रम
सुबह 11 बजे से ब्रज, पश्चिम और कानपुर प्रांत के लोकसभा विस्तारक की बैठक
दूसरी बैठक में राष्ट्रीय और प्रदेश स्तरीय वरिष्ठ नेताओं के साथ लोकसभा चुनाव की तैयारियों को लेकर बैठक होगी
तीसरी बैठक 10 चुनिंदा नेताओं के साथ बैठक करेंगे
सूरसदन में होगा प्रबुदृध्जन सम्मेलन
भाजपा के राष्ट्रीय अध्यक्ष अमित शाह प्रबुदृध् जन सम्मेलन को भी संबोधित करेंगे, यह सूरसदन में होगा। इसमें डॉक्टर, चार्टेड एकाउंटेंट, साहित्यकार, एडवोकेट सहित अन्य प्रबुदृधजन शामिल होंगे।